14.12.2007 Euroopan unionin virallinen lehti L 329/37 KOMISSION DIREKTIIVI 2007/72/EY, annettu 13 päivänä joulukuuta 2007, neuvoston direktiivin 66/401/ETY muuttamisesta Galega orientalis Lam. -lajin sisällyttämistä varten (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (') ja erityisesti sen 2 artiklan 1a kohdan, sekä katsoo seuraavaa: (1) — Galega orientalis Lam. on yleinen rehukasvi tietyissä jäsen- valtiossa, ja se parantaa merkittävästi maatiloilla eläimille syötettävän rehun laatua. (2) — Lajiin ei tällä hetkellä sovelleta direktiivin 66/401/ETY mukaisia yhtenäisiä siemenen varmentamissääntöjä, ja sen vuoksi sitä eivät koske vapaan liikkuvuuden tuomat edut. (3) — Galega orientalis Lam laji täyttää kuitenkin asiaa koskevat varmentamisedellytykset, ja se olisi sen vuoksi sisällytet- tävä direktiivissä 66/401/ETY olevaan luetteloon. (4) — Tässä direktiivissä säädetyt toimenpiteet ovat maatalou- dessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 66/401/ETY seuraavasti: 1) Lisätään 2 artiklan 1 kohdan A alakohdan b alakohtaan otsakkeiden ”Leguminosae” ja ”Hedysarum coronarium L. Sulla” väliin seuraava kohta: ”Galega-rehu Galega orientalis Lam.”. (") EYVL 125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 2004/117/EY (EUVL L 14, 18.1.2005, s. 18). 2) Lisätään 3 artiklan 1 kohtaan lajien ”Festuca rubra L. x Festu- lolium” ja ”Lolium multiflorum Lam.” väliin seuraava kohta: ”Galega-rehu Galega orientalis Lam.”. 3) Muutetaan liitteet II ja III tämän direktiivin liitteen mukai- sesti. 2 artikla Saattaminen osaksi kansallista lainsäädäntöä Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2008. Niiden on viipymättä toimitettava komissiolle kirjallisina nämä säännökset sekä kysei- siä säännöksiä ja tätä direktiiviä koskeva vastaavuustaulukko. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne vi- rallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päi- vänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä joulukuuta 2007. Komission puolesta Markos KYPRIANOU Komission jäsen